***МОДЕЛ УГОВОРА***

|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **здравство**  Булевар Михајла Пупина 16, 21000 Нови Сад  Т: +381 21 487 4385 Ф: +381 21 456 119  [psz@vojvodina.gov.rs](mailto:psz@vojvodina.gov.rs) | |
|  | БРОЈ: 138-404-90/2022-\_\_\* | ДАТУМ: \_\_\_\_\_\_\_\_\_\_\_ \*2022. године |

На основу члана 151. Закона о јавним набавкама („Службени гласник Републике Србије” бр. 91/19), а у складу са извештајем Комисије за јавну набавку и Одлуком о додели уговора \_\_\_\_\_\_\_\_\_\_\_\_\_\_\* од \_\_\_\_\_\_\_\_\_\*.2022.године, закључен је у Новом Саду:

УГОВОР О ЈАВНОЈ НАБАВЦИ Услуге продукције телевизијског програма са пратећим услугама – по спецификацији

Уговорне стране :

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | Аутономна покрајина Војводина - Покрајински секретаријат за здравство | | Нови Сад, Булевар Михајла Пупина бр. 16 | | кога заступа покрајински секретар за здравство проф. др Зоран Гојковић | | ПИБ: 105700713 Матични број: 08891389 | | Телефон: 021/487 43-85 | | E mail: psz@vojvodina.gov.rs | | Интернет страница [www.psz.vojvodina.gov.rs](http://www.psz.vojvodina.gov.rs) |   (у даљем тексту: Наручилац)  И   |  | | --- | |  | | из ,улица | | кога заступа: | | ПИБ: Матични број: | | Телефон: | | E mail: | | Интернет страница: |   (у даљем тексту: Извршилац услуге) |

Подизвођачи[[1]](#footnote-1):

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Учесници у заједничкој понуди[[2]](#footnote-2)

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Члан 1.

Предмет овог уговора је поверавање извршиоцу услуге од стране наручиоца, извршења услуге информисања - продукције тв програма са пратећим услугама, а која се састоји од продукције 20 емисија (са емитовањем) и продукције 4 дугометражне емисије из области вакцинације за одређене болести и клиничка слика тих болести, са осталим карактеристикама у свему према техничкој спецификацији услуге из конкурсне документације и у складу са понудом извршиоца услуге бр. понуде \_\_\_\_\_\_\_\_\_ од \_\_\_\_\_\_\_\_\_\_\_\_.године, а који су саставни су део овог уговора.

Члан 2.

Извршилац услуге се овим уговором обавезује изврши следеће активности:

* да произведени материјал буде подобан за емитовање у тв програму и урађен у оквирима професионалних стандарда неопходних за емитовање, уз коришћење професионалног, лиценцираног софтвера;
* да тв емисије буду креиране и реализоване према професионалним стандардима, а новинарски по свим професионалним и етичким стандардима, афирмативно узимајући у обзир и поштујући специфичности и циљеве пројектног задатка.
* да обезбеди емитовање на тв станици у складу са захтевима и динамиком из техничке спецификације конкурсне документације и понудом извршиоца услуге.

Ради реализације уговорних обавеза, у делу прикупљања стручно-едукативних садржаја/материјала који су неопходни за продукцију, извршилац услуге има обавезу да, у зависности од околности конкретног случаја, поступа на следећи начин:

* стручно-едукативни материјал ће бити прикупљан од стручних лица из одговарајуће области медицинске струке и науке која су запослена у здравственим установама чији је оснивач АП Војводина, а презентован од стране извршиоца услуге;
* или ће бити презентован у емисијама од стране стручних лица из одговарајуће области медицинске струке и науке која су запослена у здравственим установама чији је оснивач АП Војводина уз обавезну контролу лица задуженог за контролу извршења уговора и реализацију пројекта у Покрајинском секретаријату за здравство.

Члан 3.

Пре премијерног емитовања на тв станици, за сав направљени материјал, потребно је да извршилац услуге обезбеди претходну писану сагласност-одобрење наручиоца, које даје лице из члана 9. овог уговора које је задужено за праћење извршења уговора.

У смислу претходног става, ради давања сагласности-одобрења, извршилац услуге је у обавези да све произведене садржаје и идејна решења доставља наручиоцу у физичком облику односно на одговарајућем медијуму, све у складу са условима и роковима из техничке спецификације.

Лице задужено за праћење извршења уговора, у примереном року који не може бити дужи од 5 радних дана, уколико садржај задовољава захтеве наручиоца, даје своју писану сагласност-одобрење и исто доставља електронским путем извршиоцу услуге.

Уколико наручилац има примедбе на садржај и квалитет достављеног садржаја/материјала, у смислу претходног става, рок из претходног става почиње да тече од дана доставе исправљеног садржаја/материјала.

Извршилац услуге се овим уговором обавезује да обезбеди емитовање садржаја, у свему у складу са захтевима из техничке спецификације, минимално на Јавном сервису:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[3]](#footnote-3).

Извршилац услуге ће, у складу са својом понудом, поред емитовања на Јавном сервису, обезбедити емитовање снимљених садржаја и на \_\_\_\_\_\_[[4]](#footnote-4) тв станици/е, чији је програм доступан гледаоцима са подручја АП Војводине, и то на:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.[[5]](#footnote-5)

Услов за емитовање садржаја за тв станице јесте да су исте регистроване у складу са важећим прописима Републике Србије за обављање делатности.

Члан 4.

Извршилац услуге потписивањем овог уговора потврђује да поседује довољне кадровске, пословне и техничке капацитете за извршење предметне услуге.

Извршилац услуге је у обавези да поштује важећа етичка правила и норме, да услугу која је предмет јавне набавке врши у свему према важећим нормативима и стандардима који важе за ову врсту посла, правилима струке, добрим пословним обичајима, са пажњом доброг привредника, да на сваки начин штити интересе наручиоца, као и да избегава свако поступање којим би проузроковао штету, а у супротном, сагласан је да наручиоцу надокнади сву претрпљену штету која услед тога настане.

Члан 5.

Извршилац услуге је у обавези да, у складу динамиком извршења обавеза из техничке спецификације, достави писани извештај са подацима о извршењу обавеза из уговора (спецификација извршене услуге у складу са уговорним обавезама).

Писани извештај из претходног става, уколико је све урађено у складу са уговорним обавезама, потписује и на тај начин потврђује, лице задужено за праћење и контролу извршења услуге по уговору из члана 9. овог уговора.

Члан 5а[[6]](#footnote-6).

Извршилац услуге је део набавке која је предмет овог уговора и то: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(навести у чему се састоји учествовање подизвођача)

поверио подизвођачу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ПИБ \_\_\_\_\_\_\_\_\_\_\_\_, матични број\_\_\_\_\_\_\_\_\_\_\_, а која чини \_\_\_\_\_\_\_\_\_% од укупно уговорене вредности.

Извршилац услуге је део набавке која је предмет овог уговора и то: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(навести у чему се састоји учествовање подизвођача)

поверио подизвођачу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ПИБ \_\_\_\_\_\_\_\_\_\_\_\_\_, матични број\_\_\_\_\_\_\_\_\_\_ , а која чини \_\_\_\_\_\_\_% од укупно уговорене вредности.

Наручилац непосредно плаћа подизвођачу за део уговора који је он извршио, уколико је подизвођач у понуди захтевао да му се доспела потраживања плаћају непосредно.

Извршилац услуге у потпуности одговара наручиоцу за извршење уговорних обавеза, без обзира на учешће подизвођача.\*

Члан 6.

Уговорне стране сагласно утврђују вредност овог уговора у укупном износу од \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

Јединичне цене утврђене су у Обрасцу структуре понуђене цене извршиоца услуге и фиксне су за све време важења уговора.

У понуђену цену су урачунати сви зависни трошкови које извршилац услуге има приликом извршења исте.

Коришћење средстава из става 1. овог члана подлеже контроли примене закона у области материјално-финансијског пословања и наменског и законитог коришћења средстава, коју обавља буџетска инспекција Аутономне покрајине Војводине.

Извршилац услуге се обавезује да буџетској инспекцији Аутономне покрајине Војводине омогући несметану контролу наменског и законитог коришћења уговорених средстава.

Члан 7.

Наручилац је у обавези да изврши плаћање извршиоцу услуге на име извршених услуга према следећој динамици, на један од два начина[[7]](#footnote-7):

-сукцесивно - по сукцесивном извршењу услуге, или

-по коначном извршењу услуге,

а у року до 45 дана од дана пријема исправног рачуноводственог документа од стране наручиоца са прилогом и у зависности од прилива средстава у буџет АП Војводине.

Уз рачуноводствени документ за плаћање, као прилог, извршилац услуге је у обавези да достави писани извештај са подацима о извршењу услуге (спецификација извршене услуге у складу са уговорним обавезама), који својим потписом, уколико је извршено у свему у складу са уговором, потврђује лице задужено за праћење извршења уговора, као и писану сагласност-одобрење, лица задуженог за праћење извршења уговора испред Покрајинског секретаријата за здравство

Рачуноводствени документи морају бити насловљени на Покрајински секретаријат за здравство, Булевар Михајла Пупина 16, 21000 Нови Сад, ПИБ: 105700713. Начин плаћања - вирмански на рачун Извршиоца услуге.

Начин плаћања јесте вирмански на рачун извршиоца услуге. Као дан пријема рачуна од стране Наручиоца сматраће се дан када је исти са пратећом документацијом запримљен у Пријемној канцеларији-писарници Управе за заједничке послове покрајиснких органа.

Обавезе које по овом уговору доспевају у наредној буџетској години биће реализоване највише до износа средстава која ће за предметну намену бити одобрена у наредној буџетској години.

Члан 8.

Наручилац је у обавези, ради реализације обавеза извршиоца услуге из овог уговора да обезбеди извршиоцу услуге, поштујући обавезе у обављању редовних послова здравствене установе, приступ здравственим установама, односно стручним лицима из одговарајуће области медицинске струке и науке, а чији је оснивач АП Војводина, ради прикупљања стручно-едукативног материјала који ће бити коришћен у емисијама, према претходном договору са наручиоцем.

Члан 9.

Праћење и контролу уредног извршења уговорних обавеза испред наручиоца обављаће саветник на пословима радног места односа с јавношћу у Покрајинском секретаријату за здравство.

Лице из става 1. обавља следеће послове: праћење и контрола извршења услуге по уговору, контрола утрошка средстава, конктакт са представницима извршиоца услуге, давање претходног одобрења-сагласности на достављене садржаје, контакт и сарадња са здравственим установама, односно запосленим/ангажованим стручним лицима из одговарајуће области медицинске струке и науке која су запослена у здравствени установама чији је оснивач АП Војводина, пријем и потписивање односно потврђивање извештаја са подацима о спецификацији извршене услуге, као и друге сродне послове.

Члан 10.

Извршилац услуге је у обавези да извршава своје обавезе строго се придржавајући динамике коју је Наручилац одредио у техничкој спецификацији конкурсне документације, и то:

* рок за продукцију тв емисија износи \_\_\_\_\_\_[[8]](#footnote-8) дана од дана закључења уговора,
* рок за емитовање на тв станицама, јесте закључно до 15.12.2022. године.

Овај уговор се закључује на одређено време и то до коначног извршења обавеза обухваћеним уговором, односно до 15.12.2022. године.

Члан 11.

У случају наступања чињеница које могу утицати да предмет овог уговора не буде извршен у роковима предвиђеним овим уговором, једна уговорна страна је дужна да одмах по њиховом сазнању о истим писмено обавести другу уговорну страну.

Сва обавештења која нису дата у писаном облику неће производити правно дејство.

Рокови предвиђени овим уговором могу бити продужени услед настанка случаја више силе, односно наступања свих оних догађаја који се нису могли предвидвети, избећи или отклонити, у тренутку закључења Уговора, и на који уговорне стране објективно не могу и нису могле да утичу (догађај мора бити за уговорне стране неочекиван, изванредан, непредвидив), нпр. ратно стање, елементарне непогоде, природне катастрофе, пожар, поплава, експлозија, транспортне несреће изазване природним катастрофама, одлуке органа власти, забране увоза, извоза и други случајеви, који су законом утврђени као виша сила, те се у предвиђеним случајевима уговорне стране ослобођају су одговорности за штету.

Штрајк ангажованих радника од стране извршиоца услуге, у смислу овог уговора, не може бити разлог за продужење рока.

Уколико наступе случајеви одређени као виша сила, односно оних случајева на које уговорне стране не могу утицати, а које чине испуњење уговора трајно или привремено немогућим, наручилац може да дозволи продужење уговореног рока или да обустави испуњење уговорних обавеза до момента отклањања догађаја који је наступио или да приступи раскиду уговора.

Уговорени рок је продужен када уговорне стране о томе постигну писмени споразум, у складу са чланом156. Закона о јавним набавкама.

Члан 12.

У складу са чланом 163. Закона о јавним набавкама наручилац ће приступити раскиду предметног уговора у случају:

1) да настану околности које би за последицу имале битну измену предметног уговора, што би захтевало спровођење новог поступка јавне набавке;

2) постојања основа да је извршилац услуге, требало да буде искључен из поступка;

Поред основа за раскид из става 1. овог члана, свака уговорна страна незадовољна испуњењем уговорних обавеза друге уговорне стране може захтевати раскид уговора.

Уговорна страна која жели да раскине уговор се обавезује да претходно, другој уговорној страни, достави писано обавештење о разлозима за раскид уговора и да јој остави примерен рок од 7 (седам) дана за испуњење обавеза. Уколико друга уговорна страна не испуни обавезу ни у накнадно остављеном примереном року – Уговор се може раскинути, осим у случају неиспуњења незнатног дела обавезе.

Уколико извршилац услуге не поступи у складу са обавезама које је преузеo закључењем овог уговора и писменим обавештењем, наручилац ће поступити раскиду уговора.

У случaју рaскидa уговорa, примењивaће се одредбе Зaконa о облигaционим односимa.

Члан 13.

Наручилац у случају прекорачења рокова (задоцњење у испуњењу обавеза) има право да захтева од извршиоца услуге да плати на име уговорне казне 0,5% уговорене вредности за сваки дан кашњења, односно прекорачења уговореног рока извршења, а највише до 10% вредности уговора, као и да захтева испуњење обавезе и да уговор остане на снази, о чему ће извршиоца услуге без одлагања писмено обавестити.

Уколико наступи случај из става 1. овог члана, а извршилац услуге ипак изврши своју обавезу и наручилац прими испуњење уговорне обавезе, наручилац ће без одлагања обавестити извршиоца да задржава своје право на уговорну казну из става 1. овог члана.

Уколико извршилац услуге не изврши услугу у року предвиђеним овим уговором, односно неиспуњава уговорне обавезе, наручилац има право да:

-да једнострано раскине овај уговор и да наплати средства обезбеђења из члана 18. овог уговора.

У случају наступања чињеница које могу утицати да предметне услуге не буду извршене у року из овог уговора, извршилац услуге је дужан да одмах по њиховом сазнању о истим писмено обавести наручиоца.

Сва обавештења која нису дата у писаном облику сходно претходном ставу неће производити правно дејство.

Наплата средства обезбеђења из овог уговора, не утиче и не умањује право наручиоца на накнаду стварно претрпљене штете.

Члан 14.

Извршилац услуге се обавезује да у року до десет (10) дана од дана закључења уговора достави средство финансијског обезбеђења за добро извршење посла и то бланко сопствену меницу, која мора бити евидентирана у Регистру меница и овлашћења Народне банке Србије, оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење[[9]](#footnote-9) са назначеним износом од 10% од вредности уговора без ПДВ-а. Наручилац ће уновчити меницу за добро извршење посла у случају да Извршилац услуге не буде извршавао своје уговорне обавезе у роковима и на начин предвиђен уговором, у случају неоснованог једностраног раскида уговора о јавној набавци од стране извршиоца услуге и у другим случајевима неиспуњења уговорних обавеза који могу довести до угрожавања рада наручиоца и реализације овог уговора и нанети му штету на било који начин. Средство обезбеђења траје најмање 30 (тридесет) дана дуже од дана истека рока за коначно извршење обавеза понуђача које су предмет обезбеђења (извршење уговорне обавезе).

Уколико првобитно достављено средство финансијског обезбеђења за добро извршење посла буде активирано, понуђач је дужан да у року од 5 (пет) дана од дана активирања достави нову бланко меницу са меничним овлашћењем које мора бити попуњено, потписано и оверено, сачињено на меморандуму добављача, у висини од 10% од вредности нереализованог дела уговора без обрачунатог ПДВ-а, а сходно члану 129. став 3. Закона о облигационим односима („Сл. лист“ СФРЈ бр. 29/78, 39/85, 45/89, - Одлука УСЈ и 57/89, „Сл. лист СРЈ“ бр. 31/93 и „Сл. лист СЦГ“ бр. 1/2003-Устaвна повеља).

Уз средство обезбеђења из овог члана морају бити достављени и копија картона депонованих потписа који је издат од стране пословне банке коју Извршилац услуге наводи у меничном овлашћењу, образац оверених потписа лица овлашћених за заступање – ОП образац и копија извода из Регистра меница и овлашћења који се налази на интернет страници Народне банке Србије, као доказ да је меница регистрована и евидентирана у Регистру меница и овлашћења, у складу са важећим Законом о платном промету и Одлуком о ближим условима, садржини и начину вођења регистра меница и овлашћења.

Средство обезбеђења не може се вратити Извршиоцу услуге пре истека рока трајања.

Ако се за време трајања уговора промене рокови за извршење уговорне обавезе, важност средстава финансијског обезбеђења мора да се продужи.

Члан 15.

Место извршења услуге, који се односи на доставу произведених садржаја, биће извршено на адреси седишта наручиоца, Булевар Михајла Пупина 16, трећи спрат, канцеларија 52.

Део извршења услуге, који се односи на обавезе емитовања снимљеног материјала, реализовати у складу са техничком спецификацијом, у сарадњи са тв станицама.

Члан 16.

За све што није регулисано овим Уговором примењиваће се одредбе Закона о облигационим односима односима, као и други важећи прописи који регулишу ову материју.

Уговорне стране су сагласне да сва спорна питања у вези са овим уговором решавају споразумно.

За евентуалне спорове који не буду решени мирним путем уговорне стране уговорају надлежност стварно надлежног суда у Новом Саду.

Члан 17.

Овај уговор сачињен је у 4 (четири) истоветних примерака од којих наручилац задржава 3 (три), а извршилац услуге 1 (један) примерак.

Уговорне стране сагласно изјављују да су овај уговор прочитале, разумеле и да уговорне одредбе у свему прихватају као израз њихове воље.

Овај уговор сматра се закљученим и ступа на снагу када га потпишу обе уговорне стране.

|  |  |  |
| --- | --- | --- |
| ЗА ИЗВРШИОЦА УСЛУГЕ\* |  | ЗА НАРУЧИОЦА  проф. др Зоран Гојковић\* |
|  |  |  |

Напомена: Попунити сва празна поља, док се места означена звездицом не попуњавају. Доставом попуњеног модела уговора понуђач потврђује да прихвата све одредбе уговора. У случају подношења заједничке понуде, односно понуде са учешћем подизвођача, у моделу уговора односно уговору морају бити наведени сви понуђачи из групе понуђача, односно сви подизвођачи. Сходно Закону о привредним друштвима понуђач није у обавези да употреби печат у пословним писмима и другим документима.

Уговор се сачињава у складу са усвојеном понудом.

1. Напомена: попуњава се искључиво у случају подношења понуде са подивођачима или заједничке понуде. **УКОЛИКО СЕ УГОВОР ЗАКЉУЧУЈЕ СА ПОНУЂАЧЕМ КОЈИ НАСТУПА САМОСТАЛНО, ОВАЈ ДЕО СЕ НЕЋЕ НАЛАЗИТИ У УГОВОРУ-ДАКЛЕ БИЋЕ БРИСАН.**

   Када је реч о понуди са подизвођачем потребно је уписати: пословна имена свих осталих учесника, седиште, ПИБ и матични број имена и презимена лица овлашћених за заступање. [↑](#footnote-ref-1)
2. Када је реч о заједничкој понуди потребно је уписати: број и датум закљученог Споразума;

   -пословно име учесника који је одређен за носиоца посла, седиште, ПИБ и матични број имена и презимена лица овлашћених за заступање;

   -пословна имена свих осталих учесника, седиште, ПИБ и матични број имена и презимена лица овлашћених за заступање. [↑](#footnote-ref-2)
3. Уписати назив Јавног сервиса на коме понуђач обезбеђује емитовање садржаја. [↑](#footnote-ref-3)
4. Уписати број тв станица,изузев јавног сервиса, уколико понуђач нуди емитовање садржаја на другој тв станици. [↑](#footnote-ref-4)
5. Уписати назив друге/их тв станице/а на којој/има ће бити обезбеђено емитовање садржаја. [↑](#footnote-ref-5)
6. Овај биће обрисан уколико понуда буде поднета без ангажовања подизвођача [↑](#footnote-ref-6)
7. **У зависности од опције плаћања за коју се извршилац услуге определи** **понуђач приликом подношења понуде овде заокружује или подвлачи онај начин плаћања за који се определио, и који ће се као такав примењивати приликом извршења плаћања.** [↑](#footnote-ref-7)
8. Конкурсном документацијом је одређен рок од максимално 120 дана од дана закључења уговора. Понуђач може дати и краћи рок. [↑](#footnote-ref-8)
9. МЕНИЧНО ОВЛАШЋЕЊЕ У ДВА ПРИМЕРКА НА ОБРАСЦУ КОЈИ ЈЕ САСТАВНИ ДЕО КОНКУРНСЕ ДОКУМЕНТАЦИЈЕ. [↑](#footnote-ref-9)